**Dyddiad cyhoeddi:** 18fed Tachwedd 2024

**Cais Rhyddid Gwybodaeth 281/24**

**Rydych chi wedi gofyn y canlynol i ni...**

**Rhowch yr wybodaeth ganlynol i mi:**

**1) Manylion sut mae achosion llys unigol sy’n cael eu dwyn gan eich cwmni mewn erlyniadau preifat yn cael eu storio yn eich meddalwedd cronfa ddata, gan gynnwys enwau colofnau/meysydd, categorïau posibl ar gyfer pob colofn/maes ar 22 Hydref 2024, a sgema’r gronfa ddata. Rhowch enghraifft hefyd, wedi’i sensora os oes angen, o gofnod cronfa ddata o fis Hydref 2024.**

**2) Manylion sut mae pob tocyn cosb a gyhoeddir gan eich cwmni yn cael ei storio yn eich meddalwedd cronfa ddata, gan gynnwys enwau colofnau/meysydd, a chategorïau posibl ar gyfer pob colofn/maes ar 22 Hydref 2024 ymlaen, a sgema’r gronfa ddata. Rhowch enghraifft hefyd, wedi’i sensora os oes angen, o gofnod cronfa ddata o fis Hydref 2024.**

**3)        Mewn taenlenni ar wahân mewn fformat XLSX neu ODS, rhowch yr wybodaeth ganlynol, wedi’i rhannu yn ôl blwyddyn ar gyfer 2020, 2021, 2022, 2023, a 2024 i Hydref 22.
Ar gyfer pob ymholiad, rhowch nifer yr achosion a ddaw i’r llys mewn blwyddyn yn y golofn gyntaf a nifer yr achosion llwyddiannus mewn ail golofn.**

**a. Cyfanswm yr holl achosion erlyn preifat.**

**b. Gan ddefnyddio allweddair chwilio, erlyniadau preifat sy’n cael eu dwyn gan eich cwmni sy’n cynnwys “Railcard” AC unrhyw ffurf o’r gair “expire”, “expiry”, “expired,” ac ati.**

**c.        Erlyniadau preifat sy’n cael eu dwyn gan eich cwmni yn erbyn y rheini sy’n torri’r rheolau tocynnau sylfaenol Cerdyn Rheilffordd 16-25 a 26-30.**

**YMATEB**

Cwestiynau 1 a 2

Mae’r sgema a ddefnyddir i storio’r data yn perthyn i’r cwmni meddalwedd ac nid i TIL na TrC. Ac o’r herwydd, mae’n naturiol yn fasnachol sensitif; gallai eu cystadleuwyr ei ddefnyddio i atgynhyrchu rhywfaint o’u gwaith, neu efallai i wahaniaethu rhwng cynnyrch mewn sefyllfa gystadleuol. Dyma’r ymateb safonol sy’n cael ei roi i’w holl gwsmeriaid sy’n gofyn am yr wybodaeth hon. Mae hyn ar gyfer pob math o adroddiadau.

Cwestiynau 3 a,b ac c

1. Gweler y taenlenni sydd wedi’u hatodi.
2. Mae achosion yn cael eu cofnodi yn ôl y math o drosedd hy, RORA 1889 Adran 5.3a nid yn ôl y manylion.
3. Nid yw Trafnidiaeth Cymru wedi erlyn unrhyw achos am Reolau Tocynnau Sylfaenol Cerdyn Rheilffordd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".